4. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α.1388/134 της 25 Μαΐου/11 Ιουν. 1986 (ΦΕΚ Β΄  413) Μη είσπραξη σε βάρος του οφειλέτη και μη καταλογισμός σε βάρος των τελωνειακών υπολόγων των διαπιστωθέντων ή διαπιστουμένων από τη Δ/νση Ελέγχου Τελωνειακών Αρχών προσκομμάτων σε παραστατικά έγγραφα. Έχοντας υπόψη: 1.Το άρθρ. 26 του Νόμ. 1805/51 «περί Κυρώσεως του πρωτοκόλλου του Αννεσύ και άλλων τινών διαταγών». 2.Την αριθ. Α.18418/247/22.7.69 απόφαση του Υπουργού Οικονομικών όπως αυτή τροποποιήθηκε με την αριθ. Α.1095/91/11.6.80 όμοια. 3.Την αριθ. Α.9326/819 π.ε./19.1.80 διαταγή μας, σχετικά με τη μη είσπραξη μικροποσών, μέχρι του ύψους των διαγραπτέων προσκομμάτων από συμπληρωματικές χρεώσεις λόγω μεταβολής της ισοτιμίας του συναλλάγματος. 4.Την αριθ. 2389/27.2.86 αναφορά-εισήγηση της Δ/νσεως Ελέγχου Τελωνειακών Αρχών. 5.Την απασχόληση του προσωπικού από τις δυσχέρειες για την είσπραξη μικροποσών από προσκόμματα που διαπιστώνονται από τη Δ/νση Ελέγχου Τελωνειακών Αρχών και αφορούν πράξεις οι οποίες έγιναν κατά κανόνα σε χρόνο πολύ προγενέστερο του χρόνου που επιδιώκεται η είσπραξη. 6.Την ανάγκη αναπροσαρμογής του ανώτατου ορίου των διαγραπτέων ποσών από μικροπροσκόμματα, λόγω μεταβολής των οικονομικών συνθηκών που επήλθε από την έκδοση της αριθ. Α.18418/247/ 69 Απόφασής μας μέχρι σήμερα. 7.Την 5443/16.5.86 (ΦΕΚ 343 Β΄) απόφαση του Πρωθυπουργού, αποφασίζουμε: 1.Τα διαπιστωθέντα ή τα διαπιστούμενα από τη Δ/νση Ελέγχου Τελωνειακών Αρχών προσκόμματα σε παραστατικά έγγραφα μέχρι ποσού 2.000 δραχμ. κατά πράξη για δασμούς, φόρους, τέλη και λοιπές επιβαρύνσεις, δεν εισπράττονται σε βάρος του οφειλέτη, ούτε καταλογίζονται σε βάρος των τελωνειακών υπολόγων. Στο ποσό των 2.000 δραχμ. θα συνυπολογίζονται οι τελωνειακοί δασμοί και οι φόροι ισοδυνάμου αποτελέσματος, το ύψος των οποίων δεν μπορεί να υπερβεί τις 10 Ευρωπαϊκές Λογιστικές Μονάδες, σύμφωνα με τα οριζόμενα στο άρθρ. 8 του Κανονισμού της ΕΟΚ 1697/1979 (Δ.Υ.Ο. Τ.3872/401/ 24.12.80). 2.Διαγραφή προσκομμάτων δεν διενεργείται αν κατά την κρίση του Δ/ντή της Δ/νσης Ελέγχου Τελωνειακών Αρχών, η μη είσπραξη ή η πλημμελής είσπραξη από την Τελωνειακή Αρχή που ελέγχεται δεν είναι τυχαία, αλλά διενεργείται καθ’ υποτροπή ή οφείλεται σε δόλο ή βαρεία αμέλεια. 